laion/Wikipedia-Exotic huggingface dataset:
ნოვა-ფრიბურგუ

ნოვა-ფრიბურგუ (პორტ. Nova Friburgo) — მუნიციპალიტეტი ბრაზილიაში, რიო-დე-ჟანეიროს შტატში; მდებარეობს ზღვის დონიდან 840 მეტრზე. მიეკუთვნება რიო-დე-ჟანეიროს შტატის ცენტრის მეზორეგიონს. შედის ეკონომიკურ-სტატისტიკურ მიკრორეგიონ ნოვა-ფრიბურგუს შემადგენლობაში. 2010 წლის მონაცემებით, მოსახლეობა 182 082 ადამიანს შეადგენდა, მოსახლეობის სიმჭიდროვე 195.07 კმ²-ზე. ფართობი 933 414 კმ²-ია. რიო-დე-ჟანეიროს შტატი ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
სუმიდორუ (რიო-დე-ჟანეირო)

სუმიდორუ (პორტ. Sumidouro) — მუნიციპალიტეტი ბრაზილიაში, რიო-დე-ჟანეიროს შტატში; მდებარეობს ზღვის დონიდან 355 მეტრზე. მიეკუთვნება რიო-დე-ჟანეიროს შტატის ცენტრის მეზორეგიონს. შედის ეკონომიკურ-სტატისტიკურ მიკრორეგიონ ნოვა-ფრიბურგუს შემადგენლობაში. 2010 წლის მონაცემებით, მოსახლეობა 14 900 ადამიანს შეადგენდა, მოსახლეობის სიმჭიდროვე 37.67 კმ²-ზე. ფართობი 395 516 კმ²-ია. რიო-დე-ჟანეიროს შტატი ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
ქორწინება (პიესა)

ქორწინება (რუს. Сва́дьба) — ანტონ ჩეხოვის ერთმოქმედებიანი პიესა, რომელიც 1889 წელს დაიწერა. პირველად ცალკეულ ლითოგრაფიულ გამოცემაში გამოქვეყნდა: ქორწინება. ა. ჩეხოვის სცენა ერთ მოქმედებად. კომისიონერ ს. რასოხინის რუსი დრამატული მწერლების საზოგადოების ლითოგრაფია — მოსკოვი: (ცენზურამ დაუშვა 1890 წლის 25 აპრილს; დღის სინათლეზე გამოვიდა 1890 წლის 24-31 ოქტომბერს; დაიბეჭდა 110 ეგზემპლარი). პიესა გარკვეული ცვლილებებით ადოლფ მარქსის გამოცემის მე-7 ტომში შევიდა (1902, გვ. 259–276). ანალოგიური სიუჟეტი და ზოგიერთი მოქმედი პირია წარმოდგენილი — მოთხრობაში „გენერალთან ქორწინება“. გარდა ამისა, ავტორმა აგრეთვე გამოიყენა ადრე გამოქვეყნებული მოთხრობის, „გარიგების“ გარკვეული ელემენტები. ევდოკიმ ზახაროვიჩ ჟიგალოვი, კოლეჯის გადამდგარი რეგისტრატორი. ნასტასია ტიმოფეევნა, მისი ცოლი. დაშენკა, მათი ქალიშვილი. ეპამინონდ მაქსიმოვიჩ აპლომბოვი, მისი საქმრო. ფიოდორ იაკოვლევიჩ რევუნოვ-კარაულოვი, გადამდგარი მე-2 რანგის კაპიტანი. ანდრეი ანდრეევიჩ ნიუნინი, სადაზღვევო საზოგადოების აგენტი. ანა მარტინოვნა ზმეიუკინა, 30 წლის ბებიაქალი, ღია ალისფერი კაბით. ივან მიხაილოვიჩ იატი, ტელეგრაფისტი. ხარლამპი სპირიდონოვიჩ დიმბა, ბერძენი კონდიტერი. დიმიტრი სტეპანოვიჩ მოზგოვოი, მოხალისეთა ფლოტის მატროსი. მძღოლები, კავალერები, ლაქია და სხვ. 1996 — პეტრე ფომენკოს კურსი რუსეთის თეატრალური ხელოვნების ინსტიტუტში. რეჟისორი პეტრე ფომენკო; პაველ სბორშჩიკოვი (ჟიგალოვი), ელენა ნევეჟინა და გალინა კაშკოვსკაია (ნასტასია ტიმოფეევნა), ოლგა ლევიტინა (დაშენკა), კარენ ბადალოვი (აპლომბოვი), მიხეილ კრილოვი და ვალიუს ტერტელისი (რევუნოვ-კარაულოვი), ტომას მოცკუსი (ნიუნინი), ნატალია ბლაგიხი და მარინა გლუხოვსკაია (ზმეიუკინა), პრიიტ რუტასი (იატი), ბენიამინ სკალნიკი (დიმბა) პიესის ეკრანიზაციიდან წამოვიდა დიმბას მიერ წარმოთქმული ფრთიანი ფრაზა: „საბერძნეთში ყველაფერია“. ქორწინება ვოდევილის სიუჟეტზე შეიქმნა ამავე სახელწოდების კომიკური ოპერა „ქორწინება“. კომპოზიტორი: ვლადიმერ ერენბერგი; პირველი დადგმა: ზიმინის ოპერის თეატრი, მოსკოვი, 1916 წელი. ↑ მოსკოვის თეატრთან არსებული სტუდია „პ. ფომენკოს სახელოსნო“ ↑ საბერძნეთში ყველაფერია
რკინის ციხესიმაგრის კაბანერები

რკინის ციხესიმაგრის კაბანერები (იაპონ. 甲鉄城のカバネリ) — ფანტასტიკური ჟანრის ანიმე. შეიცავს 12 ეპიზოდს, რომელთაგან თითოეულის ხანგრძლივობაა 25 წუთი. სერიალი ერთი სეზონისგან შედგება. მისი ჩვენება დაიწყო 2016 წლის 8 აპრილს და დასრულდა 30 ივნისს. ყურადღება!  ქვემოთ მოყვანილია სიუჟეტის და/ან დასასრულის დეტალები. მოქმედება ვითარდება ჰინომოტოში, რომლის მოსახლეობას წლების მანძილზე უტევენ ზომბები, ცნობილები როგორც კაბანე. ამ საზარელი მოვლენის გამო, ხალხი რკინის სადგურებს აფარებს თავს და გადაადგილდება მხოლოდ საგანგებოდ შექმნილი მატარებლებით. ოფიციალური საიტი (იაპონური) „რკინის ციხესიმაგრის კაბანერები“ (ანიმე) საიტის Anime News Network ენციკლოპედიაში
უდაბნოს გაზელი

უდაბნოს გაზელი (ლათ. Nanger) — ანტილოპების გვარი, რომლებსაც ხშირად ქურციკებად მოიხსენიებენ. უდაბნოს ქურციკები თავდაპირველად განიხილებოდა, როგორც გაზელის ქვეგვარი, მაგრამ შემდეგ მიენიჭა გვარის წოდება. მოიცავს სამ სახეობას: ქურციკი-დამა (Nanger dama) გრანტის ქურციკი (Nanger granti) სომალური ქურციკი (Nanger soemmerringii) Nanger vanhoepeni (გადაშენებული) Halina Komosińska, Elżbieta Podsiadło: Ssaki kopytne : przewodnik. Warszawa: Wydawnictwo Naukowe PWN, 2002. ISBN 83-01-13806-8.
სამფერა გაზელი

სამფერა გაზელი ან სამფერა ქურციკი (ლათ. Eudorcas) — ანტილოპების გვარი, რომლებსაც ხშირად ქურციკებს უწოდებენ. სამფერა ქურციკები თავდაპირველად განიხილებოდა, როგორც გაზელის ქვეგვარი, მაგრამ შემდეგ მიენიჭა გვარის სტატუსი. მოიცავს ხუთ სახეობას: გაზელი მონგალა (Eudorcas albonotata) წითელშუბლა გაზელი (Eudorcas rufifrons) წითელი გაზელი (Eudorcas rufina) ჰეიგლინის გაზელი (Eudorcas tilonura) ტომსონის ქურციკი (Eudorcas thomsonii) Eudorcas rufifrons ssp. tilonura, IUCN ↑ Eudorcas დაარქივებული 2020-08-22 საიტზე Wayback Machine. , MSW3
ეკიტის შტატი

ეკიტის შტატი (ინგლ. Ekiti State) — შტატი ნიგერიის სამხრეთ-დასავლეთით. ადმინისტრაციული ცენტრი — ქალაქი ადო-ეკიტი. ფართობი — 6353 კმ², მოსახლეობა — 2 398 957 ადამიანი (2006). შტატის ტერიტორია მდებარეობს ზღვის დონიდან დაახლოებით 250 მეტრი სიმაღლის პლატოზე, რომელიც აგებულია მეტამორფული ქანებისაგან. ძირითადად ეს სწორი ადგილია, სადაც გვხვდება ერთეული ან ჯგუფური კლდოვანი ქანების შვერილები. სამხრეთი დაფარულია ტროპიკული ტყეებით, ჩრდილოეთი წარმოადგენს სავანას. ეკიტის შტატისათვის დამახასიათებელია ორსეზონიანი ტროპიკული კლიმატი — წვიმიანი სეზონი აპრილიდან ოქტომბრის ჩათვლით და მშრალი სეზონი ნოემბრიდან მარტის ჩათვლით. ტენიანობა მაღალია, ჰაერის ტემპერატურა მერყეობს 21 °C-სა და 28 °C-ს შორის. დიდი ბრიტანეთის მიერ კოლონიზაციამდე ეკიტის შტატი იყო დამოუკიდებელი სახელმწიფო, ძირითადად იორუბას ხალხით დასახლებული. ეკიტის შტატი შეიქმნა 1996 წლის 1 ოქტომბერს, გენერალ სანი აბაჩას დიქტატორული მმართველობის დროს, ონდოს შტატის გაყოფის გზით. ეკიტის შტატი დაყოფილია 16 თვითმმართველობის რაიონად. ვიკისაწყობში არის გვერდი თემაზე: ეკიტის შტატი Ekiti247.com დაარქივებული 2017-06-10 საიტზე Wayback Machine. Ekiti.com Ekitinigeria.net saharareporters.com ↑ 1.00 1.01 1.02 1.03 1.04 1.05 1.06 1.07 1.08 1.09 1.10 1.11 1.12 1.13 1.14 1.15 https://postcode.com.ng/list-of-the-local-government-areas-in-ekiti-state/ ↑ 2.00 2.01 2.02 2.03 2.04 2.05 2.06 2.07 2.08 2.09 2.10 2.11 2.12 2.13 2.14 2.15 https://nigerianfinder.com/local-governments-in-nigeria-the-full-list/ ↑ Population by State and Sex. population.gov.ng
Resident Evil Outbreak File 2

Resident Evil Outbreak: File #2, იაპონურად ცნობილი, როგორც Biohazard: Outbreak: File 2 (იაპონ. バイオハザード アウトブレイク FILE2?) — Survival horror-ის ჟანრის ვიდეო თამაში, რომელიც წარმოადგენს ორიგინალი თამაშის, „Resident Evil Outbreak“-ის დამოუკიდებელ დამატებას. ის იაპონიაში გამოვიდა 2004 წლის 9 სექტემბერს, ჩრდილოეთ ამერიკაში — 2005 წლის 26 აპრილს, PAL რეგიონისთვის — იმავე წლის 26 აგვისტოს. თამაში შესაძლებელია როგორც ერთმოთამაშიან რეჟიმში, ასევე მრავალმოთამაშიანშიც. 2007 წლის 31 მარტს Capcom-მა შეწყვიტა მრავალმოთამაშიანი რეჟიმის მხარდაჭერა სერვერების დახურვით, თუმცა 2014 წლის 1 იანვარს, ფანების ძალისხმევით კვლავ აღდგა. თამაშში დაბრუნდა წინა ნაწილის რვავე მოთამაშე პერსონაჟი და სიუჟეტი მიმდინარეობს ზომბებით შეპყრობილ გამოგონილ ქალაქ რაკუნ-სიტიში, სადაც დამატებულია ხუთი ახალი თავი: „Wild Things“, „Underbelly“, „Flashback“, „Desperate Times“ და „End of the Road“. მასში წარმოდგენილია იგივე გრაფიკა, გეიმპლეი და სათამაშო ელემენტები, რაც მის წინამორბედში, თუმცა გაუმჯობესდა სხვადასხვა მახასიათებლები, მათ შორის ხანგრძლივობა ჩატვირთვებს შორის. თამაშმა მიიღო არაერთგვაროვანი შეფასებები კრიტიკოსებისგან. მათ ძირითადად გააკრიტიკეს მართვის სისტემის არაკომფორტულობა, თუმცა შეაქეს კარგად დამუშავებული გრაფიკა და ხმის ეფექტები. საერთო განხილვების საიტებზე GameRankings და Metacritic ფლობს 62.92% და 58/100 (35 მიმოხილვაზე დაყრდნობით). შემქმნელების განცხადებით, დაგეგგმილი იყო გაგრძელების გამოშვება, მაგრამ დაბალი გაყიდვებიდან გამომდინარე, Capcom-მა პროექტზე მუშაობა შეწყვიტა. „Resident Evil“ „Resident Evil Outbreak“ ოფიციალური საიტი „Resident Evil Outbreak File 2“ საიტზე MobyGames Resident Evil Outbreak File 2-ის ოფიციალური ვიკი ↑ 1.0 1.1 Resident Evil: Outbreak – File #2 (Game) – Giant Bomb. giantbomb.com. ↑ 2.0 2.1 Outbreak 2 Online. ციტირების თარიღი: 2014-01-18. ↑ Spaziogames.It: Recensione Resident Evil Outbreak File 2. დაარქივებულია ორიგინალიდან — 2017-02-17. ციტირების თარიღი: 2017-06-07. ↑ 4.0 4.1 Resident Evil Outbreak File #2 for PlayStation 2. Game Rankings. დაარქივებულია ორიგინალიდან — 2013-05-12. ციტირების თარიღი: 2011-01-12. ↑ 5.0 5.1 Review: Resident Evil Outbreak File #2 for PlayStation 2. Metacritic. ციტირების თარიღი: 2011-01-12.
ენუგუს შტატი

ენუგუს შტატი (ინგლ. Enugu State) — შტატი ნიგერიის სამხრეთით. ადმინისტრაციული ცენტრი — ქალაქი ენუგუ (რაც ნიშნავს «ბორცვის მწვერვალი»), რის მიხედვითაც შტატმა მიიღო თავისი დასახელება. ფართობი — 7161 კმ², მოსახლეობა — 3 267 837 ადამიანი (2006). ენუგუს შტატის ტერიტორიაზე პირველი ევროპელი დამსახლებლები მოვიდნენ 1909 წელს. ალბერტ ერნესტ კიტსონის მეთაურობის ქვეშ არსებული ჯგუფი ვერცხლს ეძებდა, მაგრამ მის ნაცვლად უდის ქედზე აღმოაჩინა ქვანახშირის მარაგი. ნიგერიის გუბერნატორი ფრედერიკ ლუგარდი დაინტერესდა აღმოჩენით და 1914 წელს ქვანახშირის პირველი პარტია გააგზავნა დიდ ბრიტანეთში. ქვანახშირის მოპოვების მოცულობა იზრდებოდა, რამაც მოიტანა ახალი ქალაქების შექმნა. ენუგუს შტატის ტერიტორიაზე გაიყვანეს რკინიგზა. 1917 წელს ენუგუმ მიიღო ქალაქის სტატუსი და ფაქტობრივად გახდა აღმოსავლეთ ნიგერიის მთავარი ქალაქი. დამოუკიდებლობის მოპოვების შემდეგ ნიგერია დაიყო სამ ოლქად და ქალაქი ენუგუ გახდა აღმოსავლეთის ოლქის ადმინისტრაციული ცენტრი. რამდენიმე ხანი ის ასევე იყო ბიაფრის რესპუბლიკის დედაქალაქი. 1967 წელს ჩატარდა ნიგერიის ადმინისტრაციულ-ტერიტორიული დაყოფის რეფორმა, რის მიხედვითაც ქვეყანა დაიყო 12 შტატად. ქალაქი ენუგუ რჩებოდა ჯერ აღმოსავლეთ-ცენტრალური შტატის, შემდეგ ანამბრის შტატის ადმინისტრაციულ ცენტრად, ხოლო 1991 წელს გახდა უკვე ენუგუს შტატის ადმინისტრაციული ცენტრი. ენუგუს შტატი შეიქმნა 1991 წლის 27 აგვისტოს, ანამბრის შტატიდან გამოყოფით. ენუგუს შტატი დაყოფილია 17 თვითმმართველობის რაიონად. შტატის ოფიციალური საიტი Insight into Enugu, Igbo Culture and Language ↑ 1.0 1.1 1.2 1.3 1.4 https://www.enugustate.gov.ng/ ↑ 2.00 2.01 2.02 2.03 2.04 2.05 2.06 2.07 2.08 2.09 2.10 2.11 2.12 2.13 2.14 2.15 2.16 https://postcode.com.ng/list-of-the-local-government-areas-in-enugu-state/ ↑ 3.00 3.01 3.02 3.03 3.04 3.05 3.06 3.07 3.08 3.09 3.10 3.11 3.12 3.13 3.14 3.15 3.16 https://nigerianfinder.com/local-governments-in-nigeria-the-full-list/ ↑ Population by State and Sex. population.gov.ng ↑ Nigerian National Bureau of Statistics. დაარქივებულია ორიგინალიდან — 2010-05-01. ციტირების თარიღი: 2017-06-07.
გაზელი დამა

გაზელი დამა ან ქურციკი დამა (ლათ. Nanger dama, ადრე Gazella dama) — წყვილჩლიქოსანი ძუძუმწოვარი უდაბნოს გაზელის გვარისა. გავრცელებულია აფრიკაში: საჰარასა და საჰელში. თავისი ისტორიული არეალიდან გაქრობა გამოიწვია ნადირობამ და ჰაბიტატის განადგურებამ; შემორჩენილია ჩადში, მალისა და ნიგერში. მისი ჰაბიტატი მოიცავს საბალახო მინდვრებს, ბუჩქნარებს, ნახევრად უდაბნოებს, ღია სავანესა და მთის პლატოებს. იკვებება ბალახით, ფოთლებით (განსაკუთრებით აკაციით), ყლორტებითა და ხილით. დამა ნიგერის ეროვნულ სიმბოლოს წარმოადგენს. ჰაუსაზე მისი სახელი ჟღერს, როგორც: meyna ან ménas. იგი გამოსახულია ნიგერის ეროვნული საფეხბურთო ნაკრების ემბლემაზა, რომლის პოპულარული სახელია Ménas. მოიცავს სამ ქვესახეობას: N. d. mhorr — გადაშენებულია ბუნებაში, მაგრამ ხორციელდება პროგრამები მის გადასარჩენად. N. d. dama — ტყვეობაში არ არის წარმოდგენილი და ძალიან იშვიათია ველურ ბუნებაში. N. d. ruficollis — იმყოფება ევროპაში, ჩრდილოეთ ამერიკასა და ახლო აღმოსავლეთში ტყვეობაში, შესაჯვარებელ პროგრამებში და ძალიან იშვიათია ველურ ბუნებაში. N. d. ruficollis-ის ილუსტრაცია. N. d. mhorr-ის ილუსტრაცია. Ronald M. Nowak: Walker's Mammals of the World. The Johns Hopkins University Press, Baltimore 1999, ISBN 0-8018-5789-9. ↑ 1.0 1.1 Newby, J.; Wacher, T.; Lamarque, F.; Cuzin, F. & de Smet, K. (2008). "Gazella dama". IUCN Red List of Threatened Species. Version 2011.2. International Union for Conservation of Nature. Retrieved 11 May 2006. Database entry includes justification for why this species is critically endangered ↑ Dama Gazelle Nanger dama. Sahara Conservation Fund, 2007, 2011. ↑ Orange 2012 Afcon qualifiers :130 Million FCFA for the Menas დაარქივებული 2011-11-09 საიტზე Wayback Machine. . 22/05/2011 StarAfrica sports. ↑ Menas to test Pharaohs form. Confederation of African Football. 10-09-2010 ↑ Senn, Helen; Banfield, Lisa; Wacher, Tim; Newby, John; Rabeil, Thomas; Kaden, Jennifer; Kitchener, Andrew C.; Abaigar, Teresa; Silva, Teresa Luísa; Maunder, Mike; Ogden, Rob (June 23, 2014). „Splitting or Lumping? A Conservation Dilemma Exemplified by the Critically Endangered Dama Gazelle (Nanger dama)“. PLoS ONE. 9 (6): e98693. doi:10.1371/journal.pone.0098693. PMC 4067283. PMID 24956104. დაარქივებულია ორიგინალიდან — 11 სექტემბერი 2014. ციტირების თარიღი: 9 September 2014. ↑ 6.0 6.1 Francois Lamarque; Amewey Ag Sid'Ahmed; Stephane Bouju; Gaoussou Coulibaly; Li, Daouda Maiga (2007). „Confirmation of the survival of the Critically Endangered dama gazelle Gazella dama in south Tamesna, Mali“. Oryx. 41: 109–112. doi:10.1017/S0030605307001561.
აღმოსავლეთის კათოლიკური ეკლესიები

აღმოსავლეთის კათოლიკური ეკლესია (უნიატური ეკლესიები) — ეწოდება თავიანთი ლიტურგიული და საეკლესიო ცხოვრების წესით აღმოსავლურ ეკლესიებს, რომლებიც რომის კათოლიკურ ანუ დასავლური ტრადიციის ეკლესიასთან ერთიანობაში არიან. ისინი აღიარებენ პაპის უპირატესობას პატრიარქთა და ეპისკოპოსთა შორის და კათოლიკური ეკლესიის ყველა სხვა დოგმატს, თუმცა ისინი სრულად ინარჩუნებენ საკუთარ ტრადიციას და ავტონომიური საეკლესიო ცხოვრება აქვთ. აღმოსავლური წესის კათოლიკური ეკლესიის მღვდელმთავრები მთელი კათოლიკური ეკლესიის მართვაში იღებენ სრულუფლებიან მონაწილეობას, შეუძლიათ გახდნენ კარდინლები და პაპები. არსებობს შემდეგი აღმოსავლეთის კათოლიკური ეკლესიები (ჩამონათვალი არასრულია): ალბანურ-კათოლიკური ეკლესია, ბერძნულ-კათოლიკური ეკლესია, ბელორუსულ-კათოლიკური ეკლესია, ბულგარულ-კათოლიკური ეკლესია, ეთიოპურ-კათოლიკური ეკლესია, იტალიურ-ალბანური ეკლესია, კოპტურ-კათოლიკური ეკლესია, მელქიტური ბერძნულ-კათოლიკური ეკლესია, რუმინული ბერძნულ-კათოლიკური ეკლესია, რუტენული კათოლიკური ეკლესია, სირიულ-კათოლიკური ეკლესია, სირიულ-მარონიტული ეკლესია, სლავური კათოლიკური ეკლესია, სომხურ-კათოლიკური ეკლესია, უკრაინული ბერძნული-კათოლიკური ეკლესია, უნგრული ბერძნულ-კათოლიკური ეკლესია. აღმოსავლეთის ასურული ეკლესია მართლმადიდებლობა ბრესტის უნია (1596) What All Catholics Should Know About Eastern Catholic Churches დაარქივებული 2011-05-17 საიტზე Wayback Machine. The Eastern Catholic Churches დაარქივებული 2009-04-18 საიტზე Wayback Machine. Eastern Catholics in the United States of America
Umbrella

Umbrella Corporation (ინგლ. ქოლგა) — გამოგონილი სამხედრო და ფარმაცევტული კორპორაცია, რომელიც თამაშობს გადამწყვეტ როლს „Resident Evil“-ის ვიდეო თამაშებისა და კინოფილმების სერიაში. სიუჟეტზე დაყრდნობით, კორპორაცია წარმოადგენს ევროპაში ბაზირებულ ერთ-ერთ უდიდეს ფარმაცევტულ კონგლომერატს. „ამბრელამ“ ოფიციალურად შეიმუშავა სამკურნალო წამლების ფართო სპექტრი, კოსმეტიკური და, ასევე საკვები პროდუქტები. „Umbrella“ თავის თავში მოიცავს რამდენიმე კარგად დაცულ და შენიღბულ ბაზებს, ხომალდებს და საკუთარ ხელოვნურ თანამგზავრებს. ამას გარდა, კომპანია დაკავებული იყო ბიოლოგიური იარაღის შექმნით და წარმატებით ჰყიდდა ტერორისტულ და სამთავრობო ორგანიზაციებზე, რაც წარმოადგენდა კორპორაციის შემოსავლის ძირითად წყაროს. მან თავისი კვლევების ფარგლებში შეიმუშავა სამი განსაკუთრებით საშიში მუტაგენური ვირუსი: T-ვირუსი, G-ვირუსი და T-ვერონიკა. ერთ-ერთი კვლევის დროს მოხდა ავარია და ვირუსის გაჟონვა, რამაც ქალაქ რაკუნ-სიტის მოსახლეობა აქცია სისხლის მსმელ ზომბებად და მათი უმეტესი ნაწილი განადგურდა. საბოლოოდ მთავრობამ ქალაქის აფეთქების ბრძანება გასცა. „ამბრელას“ ლოგო შედგება რვაკუთხედისგან და მოიცავს წითელ და თეთრ ფერებს, რაც მოგვაგონებს გახსნილ ქოლგას. ასევე წითელი სეგმეტების ერთობლიობა წარმოადგენს მალტის ჯვარს — მალტის ორდენის (ჰოსპიტალიერების) რაინდთა სიმბოლო. 2007 წელს ჟურნალმა „Forbes“ კომპანია დააყენა 14-ე ადგილზე სიაში ყველაზე მდიდარი კომპანიები და შეაფასა ის 22,6 მილიარდ ამერიკულ დოლარად. კოსმეტიკურმა კომპანია Avon-მა წარმოადგინა სახის კანის მოვლის საშუალება, რომელიც ხელს უშლის უჯრედების დაბერებას. აღსანიშნავია ის ფაქტი, რომ პროდუქტის თვისებები და შეფუთვა მთლიანად მოგვაგონებს Umbrella-ს პროდუქტ „Regenerate“-ს. იწარმოება ქოლგები „ამბრელას“ ლოგოს ფორმით. არსებობენ რეალური კომერციული კომპანიები, რომლებიც, ასე თუ ისე, იყენებენ Umbrella-ს სიმბოლიკასა და სახელწოდებას. „Resident Evil: The Umbrella Chronicles“ Luke McKinney. (2010-10-10) Umbrella: The Most Wasteful Movie Corporation Ever. Cracked.com. დაარქივებულია ორიგინალიდან — 2012-05-25. ციტირების თარიღი: 2012-05-07. ↑ 1.0 1.1 The 25 Largest Fictional Companies. #14 Umbrella Corp.. Forbes (2007-12-11). დაარქივებულია ორიგინალიდან — 2012-06-26. ციტირების თარიღი: 2012-05-07. ↑ 2.0 2.1 Alexander Sliwinski. (2009-03-07) Avon teams with Resident Evil’s Umbrella Corp. for face cream?. Joystiq. დაარქივებულია ორიგინალიდან — 2012-06-26. ციტირების თარიღი: 2012-05-07. ↑ 3.0 3.1 The Umbrella Corporation Umbrella. Kotaku (2009-01-15). დაარქივებულია ორიგინალიდან — 2012-06-26. ციტირების თარიღი: 2012-05-07.
გრანტის ქურციკი

გრანტის ქურციკი ან გრანტის გაზელი (ლათ. Nanger granti) — წყვილჩლიქოსანი ძუძუმწოვარი უდაბნოს გაზელის გვარისა. გავრცელებულია ჩრდილოეთ ტანზანიიდან სამხრეთ სუდანამდე და კენიის სანაპირო ზოლიდან ტბა ვიქტორიამდე. მისი სახელი სუაჰილზე ჟღერს, როგორც Swala Grant. სახელი ეწოდა XIX საუკუნის შოტლანდიელი მკვლევარის — ჯეიმზ ავგუსტუს გრანტის პატივსაცემად. N. g. brighti N. g. granti N. g. lacuum N. g. petersi N. g. robertsi «Газель Гранта» — «Наша Природа»(რუსული) ↑ Peter Arctander; et al. (1996). „Extreme genetic differences among populations of Gazella granti, Grant’s gazelle, in Kenya“ (PDF). Heredity. 76 (5). ციტირების თარიღი: 2008-06-19. ↑ Grant's Gazelle დაარქივებული 2006-02-06 საიტზე Wayback Machine. , Out of Africa ↑ Sir Victor Brooke (1872). „On a supposed new Species of Gazelle from Eastern Africa“. Proceedings of the Zoological Society: 601–602. ციტირების თარიღი: 2015-05-20.
ერიმანთოსის ქედი

ერიმანთოსის ქედი (ინგლ. Ερύμανθος) — ქედი საბერძნეთში, აქაიის სამხრეთ და ელისის ჩრდილო-აღმოსავლეთ ნაწილში. მაქსიმალური სიმაღლე 2224 მ (ოლენოსი). ქედის უმაღლესი წერტილი პელოპონესის ნახევარკუნძულის სიმაღლით მე-4 მწვერვალია. მდიდარია ფაუნითა და ფლორით. კალთები, ზღვის დონიდან 1000-1600 მ-მდე უმეტესწილად მთის ტყეებითაა დაფარული, უფრო მაღლა გვხვდება ალპური მდელოები და ქვიანი ვერანი ადგილები. Karl Kerényi: Die Mythologie der Griechen – Die Götter- und Menschheitsgeschichten. dtv, München 1994. Michael Grant, John Hazel: Lexikon der antiken Mythen und Gestalten. dtv, München 2004. Robert von Ranke-Graves: Griechische Mythologie – Quellen und Deutung. rororo, Hamburg 2001.
აიდაჰოს სენატი

აიდაჰოს სენატი — აიდაჰოს შტატის საკანონმდებლო ორგანოს ზედა პალატა, რომელიც 35 სენატორისგან შედგება. სენატორები შტატის 35 ოლქს წარმოადგენენ; მათი არჩევა ხდება ორწლიანი ვადით. სენატის სხდომები ტარდება აიდაჰოს შტატის კაპიტოლიუმში, ქალაქ ბოისეში. 1960-იანი წლების დასაწყისიდან, აიდაჰოს სენატს რესპუბლიკელები აკონტროლებენ. 2016 წლის არჩევნების შემდეგ, 35 სენატორიდან 29 რესპუბლიკური პარტიის წევრია, 6 კი დემოკრატიული. აიდაჰოს წარმომადგენელთა პალატა აიდაჰოს შტატის საკანონმდებლო ხელისუფლება დაარქივებული 2006-12-09 საიტზე Wayback Machine. აიდაჰოს სენატი - Project Vote Smart ↑ Cotterell, Adam. „How Idaho Became A One Party State“ (ინგლისური). ციტირების თარიღი: 2017-04-19.
სომალური გაზელი

სომალური გაზელი, სომალური ქურციკი, ზიომერინგის ქურციკი ან აბისინიური ქურციკი (ლათ. Nanger soemmerringii) — წყვილჩლიქოსანი ძუძუმწოვარი უდაბნოს გაზელის გვარისა. გავრცელებულია სომალის ნახევარკუნძულზე — ჯიბუტში, ერიტრეაში, ეთიოპიაში, სომალსა და სამხრეთ სუდანში. იგი პირველად აღწერა გერმანელმა ბიოლოგმა და ექიმმა ფილიპ იაკობ კრეჩმარმა 1828 წელს. მოიცავს სამ ქვესახეობას. 1986 წლიდან სომალური გაზელი ბუნების დაცვის საერთაშორისო კავშირი (IUCN) მიერ მოწყვლად სახეობადაა აღიარებული. ტრადიციულად გამოყოფენ სამ ქვესახეობას: N. s. soemmeringii N. s. butteri N. s. berberana St. Louis Zoo Soemmerring's Gazelle დაარქივებული 2006-01-15 საიტზე Wayback Machine. Gazella soemmerringii დაარქივებული 2005-12-15 საიტზე Wayback Machine. Soemmerring's Gazelle at Al Wabra Wildlife Preserve Animal Bytes დაარქივებული 2011-12-25 საიტზე Wayback Machine. ↑ 1.0 1.1 Wozencraft, W.C. (2005). "Order Carnivora". In Wilson, D.E.; Reeder, D.M. Mammal Species of the World: A Taxonomic and Geographic Reference (3rd ed.). Johns Hopkins University Press. pp. 532–628. ISBN 978-0-8018-8221-0. OCLC 62265494. ↑ 2.0 2.1 Соколов В. Е. Пятиязычный словарь названий животных. Млекопитающие. Латинский, русский, английский, немецкий, французский. / под общей редакцией акад. В. Е. Соколова. — М.: Рус. яз., 1984. — С. 132. — 10 000 экз. ↑ Heckel, J.-O.; Wilhelmi, F.; Kaariye, X.Y.; Kunzel, T.; Amir, O.G. & Künzel, T. (2016). "Nanger soemmerringii". IUCN Red List of Threatened Species. Version 2016.3. International Union for Conservation of Nature. Retrieved 31 December 2016. ↑ Chiozzi, G.; Bardelli, G.; Ricci, M.; De Marchi, G.; Cardini, A. (2014). "Just another island dwarf? Phenotypic distinctiveness in the poorly known Soemmerring's Gazelle, Nanger soemmerringii (Cetartiodactyla: Bovidae), of Dahlak Kebir Island". Biological Journal of the Linnean Society. 111 (3): 603–620. doi:10.1111/bij.12239.
კონსტანტინე I (კახეთის მეფე)

კონსტანტინე I (დ. დაახლოებით 1566 — გ. 22 ოქტომბერი, 1605) — კახეთის მეფე 1605, ალექსანდრე II-ის ძე. ბავშვობიდან ირანში, შაჰ-აბასის კარზე იზრდებოდა, სადაც გამაჰმადიანდა კიდეც. ფაზლი ხუზანის ქრონიკის მიხედვით, ის ჯერ ყაზვინის, შემდეგ კი ისპაჰანის ტარუღა იყო. მთავარი სტატია: კახეთის აჯანყება (1605). 1605 წელს კონსტანტინე შაჰ-აბასმა ჯარით კახეთში დააბრუნა და საგამგებლოდ შირვანი უბოძა. მას შაჰის დავალებით შირვანი ოსმალთაგან უნდა გაეთავისუფლებინა და თვითონ დაეჭირა, რაშიც ალექსანდრე უნდა დახმარებოდა. შაჰმა კონსტანტინე საიდუმლოდ დამოძღვრა: „წადი და მოკალ მამა-შენი და ძმა-შენი და კახეთიც შენ დაიჭირე. ეს იმ შემთხვევაში უნდა მომხდარიყო, თუ კონსტანტინე მამასა და ძმას „ღალატს“ შეატყობდა. გიორგი ბატონიშვილმა მართლაც დაიწყო ყოყმანი შირვანზე გასალაშქრებელი ჯარის მისაცემად. კონსტანტინეს უნდა აესრულებინა შაჰის დავალება და კახეთი თვით დაეჭირა. ამით კახეთის საკითხი საბოლოოდ ირანის სასარგებლოდ წყდებოდა, რადგანაც ერთადერთი სხვა ტახტის მემკვიდრეც თეიმურაზი შაჰის კარზე იმყოფებოდა. ბრძოლა გიორგისა და კონსტანტინეს შორის მოსკოვისა და ირანის ინტერესების აშკარა შეჯახებას წარმოადგენდა. 1605 წლის 12 მარტს კონსტანტინე-მირზა მამას ეწვია და მოლაპარაკება გამართა თითქოს შირვანს სალაშქროდ ჯარის გამოყვანის თაობაზე. კონსტანტინემ კახელებს შირვანზე გალაშქრება მოსთხოვა, მაგრამ ალექსანდრე II სპარსეთ-ოსმალეთის ომის შესაძლო შედეგს ითვალისწინებდა და ომისაგან თავს იკავებდა. თათბირს ცხარე კამათი მოჰყვა. უკმაყოფილო კონსტანტინემ შაჰ-აბას I-ის დავალებითა და სპარსელების დახმარებით მისივე კარავში მოკლა მამა — ალექსანდრე II, ძმა — გიორგი, რუსთველი ეპისკოპოსი, მისი ძმა აბელი და რამდენიმე თავადი, ხოლო ალავერდის მიტროპოლიტი დაჭრეს. ამის შემდეგ კონსტანტინემ თავი კახეთის მეფედ გამოაცხადა. კონსტანტინე მეფე კახეთის მართვას შეუდგა, იგი ოჯახის ღირსების შეურაცხყოფასაც არ დაერიდა. კაცი მიუგზავნა რძალს — ქეთევანს და ცოლობა სთხოვა, რადგანაც ასეთია წესი და ჩვეულება მაჰმადის სჯულისაო. ქეთევანი სათავეში ჩაუდგა კახეთის მესვეურებს და ფარულად აჯანყებისათვის ემზადებოდნენ. ქართველები კონსტანტინეს თავს დაესხნენ, როცა ის შირვანის ქალაქ შემახას აღებას ცდილობდა. აქ კონსტანტინემ თავს უშველა, მაგრამ ბელაქნის ველზე 22 ოქტომბერს ქართველებმა ბრწყინვალედ გაიმარჯვეს და კონსტანტინე მოკლეს. ნარსია გ., ქართული საბჭოთა ენციკლოპედია, ტ. 5, თბ., 1980. — გვ. 642.